Πρακτικά Συνεδρίασης Διοικητικού Συμβουλίου
Ελληνικής Πολιτιστικής Στέγης Ουψάλας
Ημερομηνία: 19 Απριλίου 2026
Τόπος: Αίθουσα Στέγης
Ώρα Έναρξης: 18:00

ΔΣ: Παρθένα Λόβγκρεν, Χρυσοστόμος Μπαλέκας, Παναγιώτης Αράπογλου, , Δημήτριος Τσάμης, Νίτσα Καλλίδου, Γιώργος Σαμουργιαννίδης και Γιώργος Τσιφτελίδης

Παρόντες: όλοι οι παρόντες
Aπόντες:

Θέματα Ημερήσιας Διάταξης:
· Ορισμός ημερομηνίας επόμενης συνεδρίασης
· Οικονομική αναφορά
· Παιδική Ομάδα (Οργάνωση παιχνιδιών, δημιουργικών εργαστηρίων, αθλητικών ή εκπαιδευτικών δραστηριοτήτων.Συμμετοχή σε εκδηλώσεις του συλλόγου με ειδικό πρόγραμμα για παιδιά.)
· Καθαρισμός και αξιοποίηση σοφίτας
· Mηχανή καφέ. Να αλλάξουμε; ποιος αναλαμβάνει την ευθύνη;
· Κατάσταση απινιδωτή

· Μελλοντικές εκδηλώσεις. (δείτε τη λίστα δραστηριοτήτων)

· Διάφορα
1. Ανάρτηση μέλους στο Facebook σχετικά με το πάρκινγκ του συλλόγου. Eρωτήσεις και παράπονα


Συζήτηση & Αποφάσεις:

· Η επόμενη συνεδρίαση του διοικητικού συμβουλίου προγραμματίζεται για τις 15/5 στις 18:00.
Οικονομική Αναφορά
Μέχρι τη σημερινή ημερομηνία, ο σύλλογος διαθέτει:
· 135.806 kr στον τραπεζικό λογαριασμό
· 1.386 kr σε μετρητά
· Από τη συναυλία JazzInn εισπράχθηκαν 12.500 kr μέσω Swish. Τα δύο τρίτα αυτού του ποσού αποτελούν κέρδος
· Η Παρθένα και ο Δημήτρης μοιράζονται τα καθήκοντα του γραμματέα. 
Ο Γιώργος Σ. θα είναι υπεύθυνος για τις πολιτιστικές δραστηριότητες μαζί με τη Νίστα.
 Ο Παναγιώτης μοιράζεται τον ρόλο του ταμία με τον πρόεδρο. Ο πρόεδρος διαχειρίζεται το ταμείο της κουζίνας.
Η Νίτσα συντονίζει τα γυναικεία θέματα του συλλόγου.
· Η Νίτσα και ο Παναγιώτης εξετάζουν αν υπάρχει μια καλύτερη εναλλακτική λύση από τη σημερινή καφετιέρα. Υπάρχει δυσαρέσκεια επειδή ο καφές που φτιάχνει δεν είναι καλός.
· Ο απινιδωτής πρέπει να συνδεθεί στο ρεύμα πριν τον δηλώσουμε στο HLR-register. Η Παρθένα θα ελέγξει ξανά αν ο ηλεκτρολόγος έχει τη δυνατότητα να έρθει το συντομότερο δυνατό.
· Ομάδα Γυναικών. Τελευταία ενημέρωση προς όλους: όσοι ενδιαφέρονται για τη δημιουργία γυναικείας ομάδας πρέπει να απαντήσουν στα σχόλια στο Facebook, ώστε να δούμε αν μπορούν να συμμετάσχουν στη προγραμματισμένη συνάντηση. Αν δεν υπάρξει ενδιαφέρον και συμμετοχή, το θέμα θα αποσυρθεί.
· Πρέπει από τώρα να ξεκινήσουμε τον προγραμματισμό για τη Νύχτα Πολιτισμού στην Ουψάλα. Μπορούμε να ψήσουμε και να πουλάμε έξω από τον χώρο, να δούμε αν μπορούμε να έχουμε επίδειξη παραδοσιακών χορών μέσα στην αίθουσα, Καραγκιόζη και πιθανώς μια ταβέρνα το βράδυ.
· Ένα από τα μέλη εξέφρασε παράπονα στο προσωπικό του προφίλ στο Facebook, ισχυριζόμενο ότι οι θέσεις στάθμευσης του συλλόγου καταλαμβάνονται συστηματικά από μέλη του διοικητικού συμβουλίου, κάτι που δημιουργεί ένταση μεταξύ των μελών. Το πρόβλημα ότι οι θέσεις στάθμευσης χρησιμοποιούνται από μέλη του συλλόγου –και όχι μόνο από τα μέλη του Δ.Σ.– σε ώρες που ο σύλλογος είναι κλειστός είναι ήδη γνωστό. Το διοικητικό συμβούλιο θεωρεί ότι η χρήση των θέσεων για επείγουσες ανάγκες και για λίγες ώρες είναι αποδεκτή, καθώς μπορούμε να το επιτρέψουμε στα μέλη μας. Ωστόσο, χρειάζεται σύνεση και δεν πρέπει να γίνεται κατάχρηση για μεγάλα χρονικά διαστήματα.
Ο πρόεδρος θα επικοινωνήσει με το συγκεκριμένο μέλος για να επισημάνει ότι δεν είναι σωστό να εκθέτει δημόσια το διοικητικό συμβούλιο με αυτόν τον τρόπο. Το διοικητικό συμβούλιο υπενθυμίζει ότι υπάρχει δυνατότητα για σχόλια, παράπονα και συζήτηση μέσω της ιστοσελίδας του συλλόγου, αλλά και μέσω του επίσημου e‑mail του συλλόγου.
· Σύγκρουση μεταξύ δύο μελών του διοικητικού συμβουλίου είχε ως αποτέλεσμα την παραίτηση του ενός. Λόγω αυτού θα πραγματοποιηθεί έκτακτη συνεδρίαση την Τρίτη 21/4 στις 17:30. Θα απευθυνθούμε στην αναπληρωματική σύμβουλο Κατερίνα Κάλιβα για να δούμε αν μπορεί να αναλάβει το καθήκον.



Ο Γραμματέας							Η Πρόεδρος
Δημήτριος Τσάμης						Παρθένα Λόβγκρεν


